Elementi 6. periode
Elementi 6. periode su oni hemijski elementi koji se nalaze u šestom redu (ili periodi) periodnog sistema elemenata, uključujući i lantanoide. Periodni sistem je organiziran u redove kako bi se ilustrirali periodični trendovi u hemijskim osobinama elemenata porastom atomskog broja. Svaki novi red (perioda) počinje kada se hemijske osobine počnu ponavljati, tj. elementi sa sličnim osobinama nalaze se u istoj uspravnoj koloni (grupi). Šesta perioda periodnog sistema sadrži 32 elemenata, što je čini najvećom, pored 7. periode (koja ima isti broj elemenata). Ona počinje sa cezijem a završava sa radonom. Olovo je trenutno posljednji stabilni element, svi elementi koji se nalaze poslije njega su radioaktivni, iako naprimjer bizmut ima vrijeme poluraspada duže od 1019 godina, što je 1000 puta duže od procijenjene starosti svemira. Po pravilu, elementi 6. periode, s lijeva na desno periodnog sistema, prvo popunjavaju svoje 6s atomske orbitale, zatim 4f, 5d i 6d, međutim, postoje i neki izuzeci, među kojima je naprimjer cerij.